
УТВЪРЖДАВАМ:
…………………….
Радослава Белчева
Директор                             

Заповед № 637 / 09.09.2026г.

ПРАВИЛА
за достъп в сграда и дворно пространство
на Детска градина „Райна Княгиня“, гр. Бургас

Чл. 1. В Правилата за безопасност и ограничаване на достъпа в детската градина се определят правата и задълженията на работещите в детската градина, родители и други посетители, както и се урежда организацията на дейността им, съобразно особеностите на детската градина.
Чл. 2. С оглед осигуряване на безопасност на децата се забранява:
1. преминаването на граждани през двора на детската градина;
2. разхождането на домашни любимци и/или други животни;
3. влизането и паркирането на автомобили.
Чл. 3.  По изключение в двора на детската градина могат да спират автомобили, осъществяващи разтоварна дейност за нуждите на градината (доставяне на хранителни продукти, хигиенни материали, материали за предстоящ ремонт и други).
Чл. 4. В извънработно време и почивни дни се заключват входовете и порталите на детската градина, а в часовете от 9 до 16ч. входа на бл. №1 и  бл. №2 се заключва с оглед безопасността на децата.
Чл. 5. В детската градина се осъществява пропускателен режим за външни лица само през входа на администрацията, като не се допуска внасянето на обемисти предмети и вещи, освен с разрешение на директора на детската градина.
[bookmark: _GoBack]Чл. 6. Ръководителите на допълнителни педагогически дейности в детската градина; лица, осъществяващи дейности за децата и други, които имат служебни ангажименти в детската градина се запознават с правилата за достъп и безопасност и се задължават да ги спазват стриктно.
Чл. 7. (1) Родителите на децата имат право на достъп до съблекалнята на детската група.
(2) Родителите на децата нямат право на достъп до останалите помещения.
(3) Родителите на децата могат да посещават и други помещения по изключение, в случаите на организирани празници, развлечения и други дейности за децата с участието на родители и/или родителски срещи.
Чл. 8. Работещите в детската градина и родителите на децата се запознават с правилата срущу подпис и се задължават да ги спазват. 
Чл. 9. Учителите на детските групи се задължават да поставят Правилата на достъпно място за информация на всички родители и посетители на детската градина. 
Чл. 10. Директорът на детската градина координира, контролира и носи отговорност за прилагането на правилата.
Чл. 11. Директорът на детската градина  се задължава да публикува Правилата на интернет страницата на детската градина.
Чл. 12. Правилата за достъпа в сградата и дворното пространство на детската градина са изготвени в съответствие с нормативната уредба в образованието и с Правилника за дейността на детска градина „Райна Княгиня“, гр.Бургас 

ДИРЕКТОР: ……………………
Радослава Белчева

